Diari Oficial de la Generalitat Valenciana


Sumari del DOGV 5422, del 05-01-2007 (2006/14330)

Notificació a Dionisio Díaz-Crespo Mera de la sentència dictada en les actuacions del juí verbal número 1.135/2005.
-------------------------------------------------------------------------------------------------------------------

### Dades del document

Número de DOGV
:   5422

Data del DOGV
:   05-01-2007

Secció del DOGV
:   IV. ADMINISTRACIÓ DE JUSTÍCIA - SIN SUBSECCIÓN ESPECÍFICA

Número del document
:   2006/14027


Data del document
:   14-11-2006

Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Descriptors 

:   * sistema judicial

Procediment: assumpte civil 1.135/2005-C  
Juí: juí verbal (desnonament per falta de pagament) 1.135/2005  
Part demandant: Esteban Vega Gil  
Part demandada: Dionisio Díaz-Crespo Mera  
Sobre: verbal desnonament  
En el juí a què es fa referència s'ha dictat la resolució el text de la  
qual, literalment, diu així:  
«Sentència número 162/2006  
Jutgessa que la dicta: María Dolores Belles Centelles  
Lloc: Castelló de la Plana  
Data: 13 d'octubre de 2006  
Part demandant: Esteban Vega Gil  
Advocada: Noelia Beltrán  
Procuradora: María Carmen Linares Beltrán  
Part demandada: Dionisio Díaz-Crespo Mera, en rebel·lia processal  
Objecte del juí: desnonament i reclamació de rendes  
Antecedents de fet  
1. Que la procuradora de la part actora va presentar un escrit de  
demanda que per torn de repartiment va correspondre a este jutjat en la  
qual s'al·legaven els fets i els fonaments jurídics que estimava aplicables  
al cas d'actuacions i acabava demanant que, després dels tràmits  
legals, es dictara sentència per la qual amb l'estimació de la demanda  
es declarara el desnonament, i condemnar la demandada a pagar  
la quantitat de 1.624 per rendes impagades des de juliol a octubre de  
2005, ambdós inclosos, la suma de 46,36 euros per despeses de llum  
i aigua i a desallotjar l'immoble en el termini legal més les quantitats  
que s'hi reporten fins al desallotjament del local, amb l'advertència de  
llançament, amb expressa imposició a esta de les costes causades.  
2. Que, admesa a tràmit la demanda esmentada, es van convocar  
les parts per a la celebració de la vista establida en la llei. A este acte  
va comparéixer la part actora que es va ratificar en el seu escrit inicial  
i proposada de prova. La part demandada no va comparéixer per la  
qual cosa va ser declarada en rebel·lia.  
3. Que en la substanciació d'este procediment s'han observat totes  
les formalitats de l'orde processal.  
Fonaments de dret  
1. Que, en esta relació juridicoprocessal, la part actora exercita  
l'acció de desnonament per causa de falta de pagament d'acord amb  
l'establit en l'article 27.2.a de la Llei d'Arrendaments Urbans 29/1994,  
de 24 de novembre, i acumulada a esta una acció de reclamació de  
rendes.  
2. De la prova documental aportada ha quedat acreditada l'existència  
del contracte d'arrendament amb la demandada sobre l'immoble  
situat a Castelló de la Plana, avinguda de Tàrrega Monteblanco, 11,  
mitjançant el contracte de data 1 de juny de 2005, i atés que el demandat  
ha sigut citat amb les advertències regulades en l'article 440.3 de  
la Llei d'Enjudiciament Civil, que establix que en els casos de desnonament  
de finca urbana per falta de pagament de la renda o quantitats  
assimilades s'advertirà al demandat que si no compareix a la vista es  
declararà el desnonament sense més tràmits, sense que haja comparegut  
a l'acte de la vista este demandat, és per això que procedix estimar  
la demanda rectora d'estes actuacions i declarar el desnonament. Així  
mateix, a la vista de la incompareixença del demandat i la documental  
aportada com a prova, procedix estimar la petició sobre reclamació de  
rendes i despeses impagades.  
3. Que, pel que fa a les costes processals, originades en el procediment,  
estes s'han d'imposar al demandat vençut, de conformitat amb  
l'establit en l'article 394 de la Llei d'Enjudiciament Civil.  
Vists els articles esmentats i els altres aplicables de manera general  
i pertinent.  
Decisió  
Que amb l'estimació de la demanda interposada per la procuradora  
dels tribunals Carmen Linares Beltrán, en nom i representació d'Es-  
teban Vega Gil, declare resolt el contracte d'arrendament, de data 1  
de juny de 2005, el desnonament del demandat, Dionisio Díaz-Crespo  
Mera, pel que fa a l'immoble situat a Castelló de la Plana, avinguda de  
Tàrrega Monteblanco, 11, i condemne el demandat a desallotjar l'immoble  
i a deixar-lo lliure, vacu, expedit i a disposició de l'actora, amb  
l'advertència de llançament si no el desallotja dins del termini legal,  
així com a pagar a l'actora la quantitat de 1.624 per rendes impagades  
des de juliol a octubre de 2005, ambdós inclosos, la suma de 46,36  
euros per despeses de llum i aigua, més les quantitats que es reporten  
fins al lliurament de la possessió a la propietat, amb expressa imposició  
al demandat de les costes processals causades.  
Notifiqueu la present resolució a les parts.  
Lliureu un testimoniatge d'esta sentència perquè conste en actuacions.  
Manera d'impugnació: mitjançant un recurs d'apel·lació davant  
l'Audiència Provincial de Castelló (article 455 LECn).  
El recurs es prepararà a través d'un escrit presentat en este jutjat  
en el termini de cinc dies hàbils, comptadors des de l'endemà de la  
notificació, limitat a citar la resolució apel·lada, manifestant la voluntat  
de recórrer, amb expressió dels pronunciaments que impugna (article  
457.2 LECn).  
Esta és la sentència, que pronuncie, mane i firme».  
Atés el desconeixement de l'actual domicili o residència de la part  
demandada, mitjançant la provisió de data 14 de novembre de 2006, el  
jutge, de conformitat amb el que disposen els articles 156.4 i 164 de  
la Llei 1/2000, d'Enjudiciament Civil, ha acordat la publicació d'este  
edicte en el Diari Oficial de la Generalitat, per a portar a efecte la diligència  
de notificació de la sentència.  
Castelló de la Plana, 14 de novembre de 2006.- La secretària judicial:  
Elena Fernández Ruiz.